
Naslov: Merjenje radioaktivnosti v okolici nuklearke
Napoved za voditelja:

V Krškem vse od začetka obratovanje tamkajšnje jedrske elektrarne od leta 1981 merijo vplive le te na okolico. To poleg nuklearke počnejo še tri neodvisne ustanove: Institut Jožef Stefan iz Ljubljana, Zavod za varstvo pri delu in Institut Ruđer Bošković iz Zagreba. Meritve opravljajo na številnih stacionarnih postajah, poleg tega vsaj dvakrat mesečno pobirajo vzorce, enkrat letno pa opravijo meritve, ki bi jih izvajali v primeru jedrske nesreče. Te so opravili danes in mobilni ekipi Instituta Jožef Stefan in NEK se je pridružila tudi naša posavska  ekipa.

T- Z Libne in Krškega GORAN ROVAN /

X- Snemalec in montažer Tomi Naglič /

Tole so vozila Instituta Jožef Stefan in Nuklearne elektrarne z vso potrebno opremo, ki lahko kjerkoli izmerijo radioaktivno sevanje.
T- BORUT BREZNIK /
X- vodja radiološke zaščite v NEK /

»Zaradi izredno nizkih izpustov se merijo v bistvu izpusti na samem objektu s strani dveh pooblaščenih laboratorijev. Poleg tega pa še merijo v okolju Institut Jožef Stefan, Ruđer Bošković in pa Zavod za varstvo pri delu. Tile vzamejo na letni osnovi krog tisoč vzorcev.«
Merijo tako naravno radioaktivno sevanje kot tudi druge vire sevanj in to v zemlji, vodi in zraku 12 kilometrov okoli elektrarne. Meritve opravljajo že 33 let tudi na 13 avtomatskih merilnih napravah, ki še niso zabeležile nedovoljenih in povečanih izpustov iz nuklearke v okolje.

T- dr. MATEJ LIPOGLAVŠEK /
X- vodja ekološkega laboratorija mobilne enote IJS /

»Izpusti so taki, da jih je zelo težko zmert, ne. Ker, mamo pa izredno natančne instrumente. Mi v bistvu vsak atom posebej izmerimo, vsak razpad se posebej lahko zmeri. Ampak kljub temu je zelo težko zaznat vplive nuklearke na okolje. Še vedno so ti vplivi z vidika zdravja ljudi so zanemarljivi.«
Jedrska elektrarna bi lahko v okolje prispevala 50 mikrosivertov letno, dejansko jih le 0,02% naravne doze, ta je 2500 mikrosivertov, ki jo v povprečju prejme vsak človek in ga povzročata radioaktivnost v zemlji in sevanje iz vesolja.
